Jeg synes, det er oldnordisk at forvente, at man gifter sig til et andet navn som kvinde. Jeg er enig med dig i, at jeres kommende børn kan få det specielle efternavn – måske endda både det og dit navn. Men at du skulle lade dig presse til det er helt i skoven. Dine svigerforældre må se at blive gode igen, og du skal ikke lade dem bestemme. Det foruroliger mig faktisk en smule, at de allerede inden brylluppet forsøger at styre dig. Det er godt, du sætter dig i respekt. Jeg ønsker dig en lykkelig fremtid med din mand. Det er jo ham og ikke hans forældre, du skal giftes med.